Á hinum enda „ útbreiðslurófsins “ eru tegundir sem hafa alheimsútbreiðslu eins og brúnrottur ( Rattus norvegicus ) sem finnast að vísu ekki um allan heim en mjög víða , háhyrningar ( Orcinus orca ) sem finnast í öllum heimshöfum nema þeim hlýjustu , fléttan hraufuskóf ( Parmelia sulcata ) og vissulega menn ( Homo sapiens ) sem hafa lagt undir sig öll meginlönd jarðar , svo aðeins örfá dæmi séu nefnd . Nýeinlendar tegundir eru til dæmis tegundir sem eru nýlega komnar fram sökum æxlunarlegrar einangrunar stofns sem leiddi til nýrrar tegundar . Þessi fallegi fugl sem á ensku kallast Orange-breasted sunbird , er ein þeirra tegunda sem eru einlendar á Fynbos-svæðinu í Suður-Afríku . Það er auðvelt að ímynda sér að einlendar tegundir séu viðkvæmari fyrir útdauða en aðrar tegundir þar sem þær hafa takmarkaðri útbreiðslu . Eyðing búsvæða getur því komið illa við slíkar tegundir . Afrán ( veiði ) getur líka ógnað tilveru þeirra , til dæmis hafa fjölmargar einlendar tegundir dáið út í Eyjaálfu vegna tilkomu rotta og katta á þessum stöðum . Steinunn Kristjánsdóttir er prófessor í fornleifafræði við Sagnfræði - og heimspekideild Háskóla Íslands . Helstu rannsóknasvið hennar eru miðaldafornleifafræði , norræn fornleifafræði , kirkjusaga , klausturfornleifafræði , kynjafornleifafræði , þróun húsagerða og miðlun vísindalegrar þekkingar .